20 साल के पेसर ने सरफराज अहमद को किया बोल्ड, लिए 5 विकेट
Pakistan Super League Lahore Gladiators Vs Multan Match Latest Update - पाकिस्तान के 20 साल के दाएं हाथ के तेज गेंदबाज इहसानुल्लाह ने 150 की स्पीड से गेंद फेंकी और क्वेटा ग्लैडियर्स के कप्तान सरफराज अहमद को बोल्ड कर दिया
पाकिस्तान के 20 साल के दाएं हाथ के तेज गेंदबाज इहसानुल्लाह ने 150 की स्पीड से गेंद फेंकी और क्वेटा ग्लैडियर्स के कप्तान सरफराज अहमद को बोल्ड कर दिया। साथ ही मैच में 5 विकेट लिए। मोहम्मद रिजवान की मुल्तान सुलतान टीम के इहसानुल्लाह ने क्वेटा को केवल 110 पर ऑल आउट कर दिया। मुल्तान ने 13.3 ओवर में लक्ष्य हासिल कर मैच जीता।
इन प्लेयर्स को किया आउट 
इहसानुल्लाह ने जेसन रॉय, उमर अकमल, सरफराज अहमद, इफ्तिखार अहमद और नसीम शाह के विकेट लिए। इहसानुल्लाह ने लगातार 140 की स्पीड बनाए रखी। छठे ओवर की तीसरी बॉल उन्होंने 150.3 की स्पीड से फेंकी और सरफराज को बोल्ड किया।
इहसानुल्लाह ने 5 विकेट के साथ ही शानदार इकॉनोमी भी रखी। 4 ओवर में उन्होंने सिर्फ 12 रन ही दिए और 16 डॉट बॉल फेंकी।
रॉय और इफ्तिखार को लगातार आउट किया 
मैच का सबसे बड़ा मोमेंट आठवें ओवर में आया जब इहसानुल्लाह ने पारी में सबसे ज्यादा रन बनाने वाले जेसन रॉय (27) और इफ्तिखार अहमद को लगातार गेंदों पर आउट किया। इहसानुल्लाह पाकिस्तान कप 2022-23 के सेकेंड बेस्ट बॉलर रहे थे। उन्होंने 11 मैचों में 25 विकेट लिए।
13.3 ओवर में ऑल आउट हुआ क्वेटा 
13.3 ओवर में क्वेटा ऑलआउट हो गया। पहली पारी में जेसन राॅय ने सबसे ज्यादा 27 रन बनए। इहसानुल्लाह ने 5, अब्बास अफरीदी और समीन गुल ने 2-2 विकेट लिए। जवाब में मुल्तान सुल्तान ने 1 विकेट खो कर 13 ओवर में ही लक्ष्य पूरा कर लिया। शान मसूद का 3 रन पर विकेट गिरा। इसके बाद राईली रूसो और मोहम्मद रिजवान के बीच 74 बॉल में 108 पार्टनरशिप हुई। रूसो ने 42 बॉल में 73 रन बनाए।